Document ID: 31987R3922

*****
ΚΑΝΟΝΙΣΜΟΣ (ΕΟΚ) αριθ. 3922/87 ΤΗΣ ΕΠΙΤΡΟΠΗΣ
της 21ης Δεκεμβρίου 1987
για κατανομή της ποσότητας των κονσερβών καλλιεργουμένων μανιταριών που εισάγονται απαλλαγμένα του συμπληρωματικού ποσού κατά την περίοδο από 1ης Ιανουαρίου έως 31 Δεκεμβρίου 1988
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1928/87 (2),
τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 περί των μέτρων που εφαρμόζονται κατά την εισαγωγή κονσερβών καλλιεργουμένων μανιταριών (3), και ιδίως το άρθρο 6,
Εκτιμώντας:
ότι το άρθρο 1 του κανονισμού (ΕΟΚ) αριθ. 3433/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1887/86 (5), προβλέπει ότι η ποσότητα που καθορίζεται στο άρθρο 3 του κανονισμού (ΕΟΚ) αριθ. 1796/81 κατανέμεται μεταξύ των κρατών μελών βάσει ημερολογιακού έτους· ότι η κατανομή αυτή μπορεί να αναθεωρηθεί με βάση τα στοιχεία σχετικά με τις ποσότητες για τις οποίες έχουν εκδοθεί πιστοποιητικά εισαγωγής στις 30 Ιουνίου του εν λόγω έτους·
ότι θα πρέπει να προβλεφθεί η κατανομή μεταξύ των κρατών μελών για την περίοδο από 1ης Ιανουαρίου έως 31 Δεκεμβρίου 1988 ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα που καθορίζεται στο άρθρο 3 του κανονισμού (ΕΟΚ) αριθ. 1796/81 κατανέμεται για την περίοδο από 1ης Ιανουαρίου έως 31 Δεκεμβρίου 1988 ως εξής:
(σε τόνους καθαρού βάρους)
1.2.3.4.5.6 // // // // // // // Χώρα καταγωγής
// // // // // // // Κίνα // Νότια Κορέα // Ταϊβάν // Χονγκ Κονγκ // Λοιπές // Χώρα εισαγωγής // // // // // // // // // // // // Βέλγιο // // // // // // Λουξεμβούργο // 268 // - // 48 // - // - // Δανία // 855 // 20 // - // - // - // Γερμανία // 25 926 // 2 960 // 1 839 // 433 // 1 683 // Ελλάδα // 15 // 5 // 137 // - // 20 // Γαλλία // 10 // - // 18 // - // 2 // Ιρλανδία // - // - // - // - // - // Ιταλία // - // - // 25 // - // 20 // Κάτω Χώρες // 71 // 15 // 68 // - // 10 // Ηνωμένο Βασίλειο // 127 // - // 161 // - // - // Ισπανία // 3 // - // 10 // - // - // Πορτογαλία // - // - // - // 1 // - // // // // // //
Άρθρο 2
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1987.

Labels: 3
17
6